**Medlem av samarbeidsutvalget i barnehagen?**

**Hva betyr det?**



**2021**

**Det at foreldre og ansatte i barnehagen snakker sammen og har tillit til hverandre, er helt uvurderlig for barnas trivsel. Her spiller samarbeidsutvalget (SU) en viktig rolle og du kan ta del i arbeidet.**

**Hos oss i Nome ønsker vi et aktivt og tett samarbeid med foreldrene, og dette heftet vil gi deg litt informajon over hva du som medlem av samarbeidutvalget i din barnehage vil gi både av muligheter og plikter.**

**Lovverket:**

**Samarbeid mellom hjem og barnehage er nedfelt i barnehageloven:**

**§ 1: Formål:**

**Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.**

**§ 4: Foreldreråd og samarbeidsutvalg:**

**For å sikre samarbeidet med barns hjem, skal hver barnehage ha et foreldreråd og et samarbeidsutvalg.**

**Foreldrerådet består av foreldrene til alle barna og skal fremme deres felles interesser og bidra til at samarbeidet mellom barnehagen og foreldregruppen skaper et godt barnehagemiljø. Er det i forskrift etter § 15 satt maksimalgrense for foreldrebetaling, kan bare foreldrerådet samtykke i foreldrebetaling utover dette.**

**Samarbeidsutvalget skal være et rådgivende, kontaktskapende og samordnende organ. Samarbeidutvalget består av foreldre og ansatte i barnehage, slik hver gruppe er likt representert. Barnehagens eier kan delta etter eget ønske, men ikke med flere representanter enn hver av de andre gruppene. Barnehageeier skal sørge for at saker av viktighet legges frem for foreldrerådet eller samarbeidsutvalget.**

**Vi ønsker oss:**

**Foreldrene skal være en likeverdig og aktiv samarbeidspartner for barnehagene. Derfor er vi opptatt av at foreldrene skal få god informasjon om rettigheter, ansvar og muligheter i foreldreråd og samarbeidsutvalg.**

**Gode rammer:**

**Gode og forutsigbare rammer for arbeidet i foreldrerådet og samarbeidsutvalget er en forutsetning for å få til engasjement og aktivitet. Her er forslag til noen punkter som kan være med på å gi arbeidet struktur:**

* **Vedtekter for foreldreråd og samarbeidsutvalg**
* **Årshjul med faste saker**
* **Møteplan for hele året settes opp på det første møte**
* **Det er lurt å tenke på sammensetningen i utvalget. Det bør være variert, både når det gjelder interesser, bakgrunn, tilhørighet og erfaring som barnehageforeldre.**
* **Møteregler**
* **Saksgang**

Legg et godt grunnlag for samarbeidet ved å skape et godt samarbeidsmiljø gjennom åpenhet og tillit til hverandre. Etabler gode rutiner for hvordan saker behandles og hvordan klager håndteres.

**Foreldrerådet,- hva er det?**

* Et lovpålagt utvalg med alle foreldrene i barnehagen
* Et råd som skal bidra til at samarbeidet mellom barnehagen og foreldregruppen skaper en god barnehage og et godt miljø.

Hva gjør foreldrerådet?

* Foreldrerådet bør ha vedtekter for hva foreldrerådet har ansvaret for og mandat til i barnehagen
* Diskuterer saker som er meldt inn av SU. Når saken er diskutert blir dette tatt tilbake til SU.
* Bare foreldrerådet kan samtykke i en foreldrebetaling utover makspris (§ 20 i barnehageloven)

Hva gjør styrer?

* Styrer informerer foreldrene i barnehagen om hva et foreldreråd er.
* Styrer kan delta og legge frem sakene som skal diskuteres, slik at foreldrene får opplyst saken godt.
* Styrer skal være tilgjengelig for spørsmål og råd når sakene diskuteres hvis det er ønskelig
* Barnehageeier skal sørge for at saker av viktighet forelegges foreldrerådet og SU
* Legge til rette slik at møter kan avholdes

**Samarbeidsutvalget (SU),- hva er det?**

* Et lovpålagt utvalg med likt antall foreldre og ansatte
* SU er et rådgivende, kontaktskapende og samordnende organ
* Foreldrene i SU velges av foreldrerådet – en representant fra hver avdeling – med vara
* En politisk representant har møte og talerett, denne velges av Oppvekstutvalget i kommunen
* Representantene i SU har taushetsplikt

Hva gjør samarbeidsutvalget?

* SU bør ha sine egne vedtekter som forteller hva SU skal gjøre i din barnehage
* Behandler saker som er meldt inn fra foreldreråd, personalet og styrer
* Godkjenner barnehagens årsplan, se § 2 barnehageloven
* Ivaretar samarbeidet mellom foreldrene og barnehagen
* Kommer med en utalelse når barnehagen behandler en søknad om dispansasjon fra normen om pedagogisk bemanning: Se § 2 i Forskrift om pedagogisk bemanning

Hva gjør styrer?

* Styrer gir informasjon til foreldrene om hva SU er
* Styrer gir SU medlemmene opplæring i hva arbeidet i SU innebærer
* Styrer deltar i alle SU møtene og er sekretær
* Styrer orienterer SU om saker som er av viktighet, for eksempel:
* Budsjett
* Rutiner
* Personalsituasjonen
* Foreldreundersøkelse – brukerundersøkelser
* Hvilke saker som skal behandles og når bør stå i SU sitt årshjul og vedtekter

Valg og konstituering:

Valg av nytt SU skjer på foreldremøtet ved oppstart av nytt barnehageår. SU konstituerer seg på det første møtet og velger leder og nestleder. Styrer er sekretær.

Taushetsplikt:

Verdier for SU:

* Respekt og likeverd
* Tillit og åpenhet
* Dialog

Forvaltningslovens bestemmelser § 13a til §13f om taushetsplikt gjelder for foreldrekontakter og medlemmer av barnehagens rådsorgane.

**Mål for arbeidet i SU:**

* Behandle saker med positivt løsningsfokus
* Bidra til barnehagens omdømme
* Presentere og komme med innspill som kan påvirke barnehagen en positiv retning utfra ulike pespektiv (foreldre, barna, eier og ansatt)
* Ta felles ansvar for barnas trivsel og utvikling
* Bidra til at foreldrene kan ivareta sitt ansvar for oppdragelse og danning

Husk at medlemmene i SU skal ivaeta interessene til dem de representerer. De må sørge for god kontakt med sine grupper.

* Se til at barnehagen er forsvarlig drevet
* Gi råd, skape kontakt og samordne
* Medvirkning (rett til å si sin mening og samarbeide)

**Det første møte. Forslag til dagsorden:**

* Konstituering, valg av leder og nestleder
* Valg av representant til kommunalt foreldreutvalg
* Gjennomgang av mandat (hva kan vi diskutere?)
* Rutiner for kontakt med samarbeidsparter
* Skisse til møteplan
* Skisse over saker som er aktuelle i SU
* Rutiner for melding av saker, saksforberedelse, referat mm

**Saksliste og utsendelse:**

Styrer kaller inn og skriver referat fra møtene. Saksliste og sakspapirer sendes ut minst ei uke før møtet. Faste punkt på sakslista kan være:

* Hjem – barnehage samarbeidet
* Orientringssaker

**Saker for SU:**

Noen ganger kan det være vanskelig å vite om en sak hører hjemme i foreldrerådet eller i SU?

En tommelfingerregel kan være at dersom saken bare gjelder ditt barn, skal du ta det opp med avdelingsleder eller styrer. Dersom saken kan tenkes å gjelde flere barn/foreldre eller er av mer prinsipiell karakter, så kan den tas opp i foreldreråd/SU. Foreldrene skal få informasjon fra barnehagen om akteulle saker. Det kan være smart å sette disse inn i et årshjul slik at SU jobber godt og systematisk.

Her er eksempel på saker som kan drøftes/behandles i foreldreråd og SU:

* Fastsette årsplan
* Uttale seg om endringer i vedtektene for barnehagen
* Gi innspill til brukerundesøkelser
* Gi innspill til høringssaker
* Gi innspill til barnehagens vurderingsarbeid
* Gi innspill og få innblikk i budsjettarbeidet/regnskap
* Arealutnyttelse av barnehagen
* Sikkerhet
* Kvalitet i barnehagen
* Verdier
* Drift
* Med mer…

Personalsaker og saker underlagt taushetsplikt skal ikke behandles i SU (eksempler på dette kan være opptak, sammensetning av barnegruppene, ansettelser, tilretteleggingstiltak for ansatte osv)

**Vedtak:**

Minst halvparten av medlemmene i SU må være tilstede for å kunne ta avgjørelser. Vedtaket kan tilrå eller foreslå ting overnfor barnehagens ledelse / eier. Ta endelige avgjørelser der SU har fått deligert myndighet fra kommunen.

Vedtak skal alltid inneholde hvem som har ansvar for oppfølging, hvordan saken eventuelt skal følges opp og frist for oppfølging.

**Kommunalt foreldreutvalg (KFU) – hva er det?**

I Nome kommune har vi valgt å ha et felles foreldreutvalg som består av en representant fra hver skole og barnehage, fortrinnsvis lederne. Vi kaller utvalget for «kommunalt foreldreutvalg».

**Formålet er:**

* Arbeide for å fremme et godt samarbeid mellom foreldrene, skole, barnehage, kommuneadministrasjonen og politiske beslutningsorgan i kommunen
* Være et høringsorgan og et rådgivende organ på vegne av foreldre ved alle grunnskolene og barnehagene i kommunen,
* Drive informasjonsarbeid og idéskaping og bidra til erfaringsutveksling og foreldresamarbeid mellom de ulike grunnskolene og barnehagene i kommunen,
* Legge til rette for økt foreldreengasjement for derved å gi det enkelte barn best mulig utbytte av sitt barnehage- og skoletilbud.

Oppvekstsjefen eller en representant for han/henne er sekretær for utvalget. Det utarbeidets en møteplan for hvert halvår. Leder av oppvekstutvalget i kommunen har møte og talerett i utvalget, men har ikke stemmerett.

Sakene i KFU bør fortrinnsvis være av slik art at de berører alle skolene og/eller barnehagene i kommunen, men enkeltsaker av allmenn interesse som berører bare en skole/barnehage kan i spesielle tilfeller også behandles.

KFU har anledning til å møte med en representant med talerett i oppvekstutvalget i kommunen. Det bør fortrinnsvis være leder av KFU.